Vroue Vriende wat Inspireer | MaanKind
Vroue Vriende wat Inspireer
09 Dinsdag Aug 2011
≈ 21 Kommentaar
Inspirasie, Inspirerende gedagte, Marian, Vrouedag
By gebrek aan ‘n Vrouedag inskrywing (Ek sou buitendien net kwaad word soos Son) het ek net gedink aan ‘n inspirerende gedagte deur ‘n vrou, wat my na meer as ‘n dekade nog bybly.
Party mense kan jou mos so laat lag. Een goeie dag toe my vriendin Marian bel, sê sy ek moet harder praat, sy kan my nie hoor nie. Ek sê toe ek kan nie harder praat nie, my keel is rou en seer. Ek is siék. En hoeveel simpatie kry ek? Sy reken, Ag ’n seer keel is fokol, jy kan ’n Disprin drink, maar sê my, Is jy Happy?
Wat ’n inspirerende gedagte was dit nie! Sy koop ook mos eendag vir my so ’n klein pienk verestoffertjie in Oudtshoorn en sê dis om al die kak in my kop af te stof. Daardie stoffertjie het lank reeds vergaan, maar stof steeds menige dag my kop skoon…
Soek vir julle sulke pelle soos Marian. Hulle laat jou lag, en lag is gesond.
(Dis sy wat so vloek, dis nie ek nie…)
21 thoughts on “Vroue Vriende wat Inspireer”
8 September, 2013 om 10:49 vm
So moet dit wees jou vriendine moet jo laat lag en by staan
11 Augustus, 2011 om 7:52 vm
Ek like jou vriendin Marian sommer baie.
10 Augustus, 2011 om 1:32 nm
Hierdie is ‘n stunning skrywe MaanKind!
En jou vriendin vra goeie vrae en gee goeie advies.
Jammer ek was so lanklaas hier – ek verlang so tussen die chaos in my lewe
10 Augustus, 2011 om 7:03 nm
Dankie! Ek mis ‘n paar van julle ook. Hoe gaan dit deesdae daar? Is daar vrede?
15 Augustus, 2011 om 10:56 vm
Weet jy, eintlik gaan dit BAIE goed daar. Smella kom gee so nou en dan vir Bileam ‘n harde tyd, Senna het probeer om haar purgasies op my te kom uithaal, maar toe trap die mense van Letterdash haar vas en nou heers daar rustigheid (vir ‘n verandering).
Ek het net die laaste ruk so min tyd op die blogs dat ek vergeet om hier te kom draai.
Baby-girl se mangels kom more uit, so dit gaan ‘n rowwe week wees.
Het darem vrydag aand lekker kon kuier saam met Roosmaryn en Wynruit 🙂
17 Augustus, 2011 om 2:37 nm
Arme babygirl! Ek het darem gesien sy is beter…
17 Augustus, 2011 om 3:27 nm
Hallo daar 🙂
Ja, sy’s ‘n klein sterretjie hoor!
Blykbaar speel sy lekker saam met ouma en oupa grootjie vandag, sy eet net nog nie lekker nie 😦
17 Augustus, 2011 om 3:37 nm
Dis darem wonderlik hoe vinnig hulle gesond word hoor!
10 Augustus, 2011 om 10:35 vm
Dit sal ook net reg wees as ek vriendin Marian se reaksie op hierdie pos hier plak:
Trisa ek en jy ken jou mos beter … ek vloek nie redeloos nie… kom dan uit ‘n pastorie uit… maar ek moes jou uit ‘n long drop grawe! hehe. as ek nou en dan myself kras uitdruk… hellooooo dan is ek ook nie reddeloos nie… as die stoffer die stof gestof het (sorry, en as jy poefies op jou mind gehad het? en die stoffer was beter as disprin?) en as jy happy is, dan is ek radeloos bly!!!!! ek is bly jy luister my vriendin!!! Gebruik die stoffer!!!! jy is ‘n vrou en vriendin langer as ‘n long drop en jou “vere” maak ‘n groot voel!!
10 Augustus, 2011 om 8:38 vm
Jy sê die pienk stoffertjie is al opgebruik….. maar jy het darem 4 NUWES!!! 😆
10 Augustus, 2011 om 10:32 vm
Daardie pienk stoffertjie sal nooit opgebruik wees in my kop nie!
9 Augustus, 2011 om 8:32 nm
Miskien gooi ek nou ‘n klip in die bos, maar die ‘vloek-onderwerp’ is iets waaroor ek lankal kopkrap. Ek het in ‘n huis grootgeword waar geen kru taal ooit gebruik was nie. As twaalfjaarige dogtertjie gaan slaap ek by ‘n maatjie… later die aand word ek wakker met die duiwel self wat in die huis losgebars het. Die ma van die huis ryg stringe woorde uit wat ek nog nooit gehoor het nie, maar weet dit moet vloek op sy beste wees. Net daar spring ek uit die bed, en hardloop in die donker huistoe… na my veilige vloeklose hawe. Tot vandag toe kry ek dieselfde benoude gevoel as ek die woorde uit mense se monde hoor… en ek wonder regtig ‘hoekom vloek mense?’
9 Augustus, 2011 om 9:19 nm
Vloek gaan vir my oor intensie.
9 Augustus, 2011 om 6:11 nm
Ja-nee, ek dink mens moet jou kop skoon hou anders kan mens maklik in negatiwiteit verval. Een goeie lag ‘n dag maak daarby ook ‘n doktersbesoek onnodig.
10 Augustus, 2011 om 10:34 vm
Presies! Lag maak sommer mens se kop skoon!
9 Augustus, 2011 om 3:05 nm
Maak jou vriendelikheid goedkoop en jou vriendskap duur – nog ‘n wysheid aan my moedersknie geleer. Dus, my ware vriendinne kan ek vandag op my een hand tel, maar hulle is al 30/40 jaar daar. DAAR vir my. Nicolene, Zelda, een van elke kleur, maar susters van my hart. Wat my liefhet, wie ek liefhet. En al skei afstand ons, weet elkeen dat ek 24/7 beskikbaar is vir hulle. En hulle vir my. Op Vrouedag bring ek blomme vir julle en laaste, maar nie die minste nie, aan Anna, my Xhosa ma wat my help grootmaak het. As jy maar weet hoe baie dae ek jou verlang Tetata Anna.
9 Augustus, 2011 om 3:18 nm
Met my werk dit ook so. Hordes kennise, baie. Maar regtige vriende? Nie baie nie. Onse moeders het saam geglo.
9 Augustus, 2011 om 4:50 nm
Wyse woorde van Langenhoven. Julle ma’s was dus Langenhoven dissipels. 😉
9 Augustus, 2011 om 6:35 nm
Ons ma’s (of maens soos my kleinkind sê) het in ‘n era grootgeword waar die ander wang gedraai is. En jy geleer is om altyd die minste te wees. En skoonheid vergaan maar deug by staan.
9 Augustus, 2011 om 2:54 nm
Is jy te skaam om te vloek? 😉
Ek is ‘n Highlander Junkie en een van my gunstelinge is die:
Tessa: After all she’s done to you, why do you care whether she’s happy or not.
Duncan: I don’t know, Tessa. She has made me laugh when there were not too many things to laugh about. Maybe that doesn’t seem important, but those are the things I remember of her
Mens is te geneig om vriende in ‘n boks te druk. Verskillende mense gee jou verskillende goed van hulself om jou lewe mee te verryk.
9 Augustus, 2011 om 3:17 nm
Nee, ek kan fokken lekker vloek as ek lus is, maar ek het MaanMan belowe ek sal minder in die openbaar vloek, So nou hou ek die pose..
Ek weet nie van Highlander nie, is dit op TV? (Ek kyk niks behalwe ‘n fliek nou en dan) Maar Duncan is doodreg. Dis presies hoe hierdie situasies was.